Na podlagi 3. in 8. člena Zakona o zavodih (Uradni list RS, št. 12/91, 8/96, 36/00 – ZPDZC in 127/06 – ZJZP), 40., 41. in 46. člena Zakona o organizaciji in financiranju vzgoje in izobraževanja (Uradni list RS, št. 16/07 - uradno prečiščeno besedilo, 118/06 - ZUOPP-A, 36/08, 58/09, 64/09 - popr., 65/09 - popr., 20/11, 40/12 - ZUJF, 57/12 - ZPCP-2D, 2/15 - odl. US, 47/15, 46/16, 49/16 - popr., 25/17 - ZVaj, 123/21, 172/21 in 207/21,105/22 – ZZNŠPP, 141/22, 158/22 – ZDoh-2AA in 71/23), 12. člena Statuta Mestne občine Ptuj (Uradni vestnik Mestne občine Ptuj, št. 9/07, 14/20 in 11/23), 16. člena Statuta Občine Destrnik (Uradno glasilo slovenskih občin, št. 65/20), 16. člena Statuta Občine Dornava (Uradno glasilo slovenskih občin, št. 30/14), 16. člena Statuta Občine Hajdina (Uradno glasilo slovenskih občin, št. 32/17), 14. člena Statuta Občine Juršinci (Uradni vestnik Občine Juršinci, št. 5/17 in 3/20), 15. člena Statuta Občine Kidričevo (Uradno glasilo slovenskih občin, št. 62/16 in 16/18), 16. člena Statuta Občine Majšperk (Uradno glasilo slovenskih občin, št. 25/12, 34/15, 55/15, 50/17 in 16/19), 16. člena Statuta Občine Markovci (Uradno glasilo slovenskih občin, št. 47/17), 16. člena Statuta Občine Videm (Uradno glasilo slovenskih občin, št. 11/16, 45/17 in 10/19), 14. člena Statuta Občine Zavrč (Uradno glasilo slovenskih občin, št. 60/18 in 36/19) in 15. člena Statuta Občine Žetale (Uradno glasilo slovenskih občin, št. 54/17) so

* Mestni svet Mestne občine Ptuj na … seji, dne 18.12.2023,
* Občinski svet Občine Destrnik na ... seji, dne ……….,
* Občinski svet Občine Dornava na ... seji, dne ……….,
* Občinski svet Občine Hajdina na ... seji, dne ……….,
* Občinski svet Občine Juršinci na … seji, dne ……….,
* Občinski svet Občine Kidričevo na … seji, dne ……….,
* Občinski svet Občine Majšperk na … seji, dne ……….,
* Občinski svet Občine Markovci na ... seji, dne ……….,
* Občinski svet Občine Videm na … seji, dne ……….,
* Občinski svet Občine Zavrč na … seji, dne ………. in
* Občinski svet Občine Žetale na ... seji, dne ……….,

sprejeli

**O D L O K**

**o spremembah in dopolnitvah Odloka o ustanovitvi javnega vzgojno-izobraževalnega zavoda**

**Glasbena šola Karol Pahor Ptuj**

1. **člen**

V Odloku o ustanovitvi javnega vzgojno-izobraževalnega zavoda Glasbena šola Karol Pahor Ptuj(Uradni list Republike Slovenije, št. 112/05, 12/12 in 137/22, v nadaljevanju: odlok) se 2. člen spremeni tako, da se glasi:

»**2. člen**

Zavod posluje pod imenom: Glasbena in baletna šola Karola Pahorja Ptuj.

Sedež zavoda: Raičeva ulica 12, 2250 Ptuj.

V sestavo Glasbene in baletne šole Karola Pahorja Ptuj sodi: Podružnica Glasbene in baletne šole Karola Pahorja Ptuj, Dravska ulica 11, 2250 Ptuj.«.

1. **člen**

V prvem odstavku 5. člena se besedilo za dvopičjem spremeni tako, da se glasi:

»Glasbena in baletna šola Karola Pahorja Ptuj, Raičeva ulica 12, Ptuj«.

1. **člen**

V 9. členu se doda nov tretji odstavek, ki se glasi:

»Dejavnost iz prejšnjega odstavka se lahko izvaja tudi kot tržna dejavnost, pri čemer mora javni zavod ločeno voditi prihodke in odhodke iz tržne dejavnosti od prihodkov in odhodkov iz naslova izvajanja osnovne dejavnosti zavoda.«.

1. **člen**

Za 12. členom se doda nov 12.a člen, ki se glasi:

**»12.a člen**

(1) Zavod lahko izvaja prodajo blaga in storitev na trgu le, če bo z izvajanjem te zagotovil najmanj pokritje vseh s to dejavnostjo povezanih odhodkov.

(2) Zavod je zavezan pripraviti cenik z obrazložitvijo, ki vsebuje kalkulativne osnove za oblikovanje cene proizvodov in storitev tržne dejavnosti, ter akt, ki ureja prodajo blaga in storitev na trgu.«.

1. **člen**

V 14. členu se drugi in tretji odstavek spremenita tako, da se glasita:

»Svet zavoda sestavljajo:

- 3 predstavniki ustanoviteljic,

- 5 predstavnikov delavcev zavoda,

- 3 predstavniki staršev.

Predstavnike delavcev se voli:

- 4 predstavnike strokovnih delavcev zavoda,

- 1 predstavnik upravno-administrativnih in tehničnih delavcev.«.

1. **člen**

(1) V 15. členu se doda nova sedemnajsta alineja, ki se glasi:

»– najmanj enkrat letno obravnava cenik tržnih dejavnosti,«.

(2) Dosedanja sedemnajsta alineja postane osemnajsta alineja.

1. **člen**

V 28. členu se tretji odstavek spremeni tako, da se glasi:

»Mestna občina Ptuj daje zavodu v najem naslednje nepremičnine:

- parc. št. 1271/1 in 996/7, obe k.o. 400-Ptuj.«.

**Prehodna in končna določba**

1. **člen**

V nazivu in besedilu odloku se besedna zveza »Glasbena šola Karol Pahor Ptuj« nadomesti z besedno zvezo »Glasbena in baletna šola Karola Pahorja Ptuj«.

1. **člen**

Ta odlok začne veljati, ko ga v enakem besedilu sprejmejo mestni svet in občinski sveti občin ustanoviteljic in naslednji dan po objavi v Uradnem listu Republike Slovenije.

Številka: 007-11/2007-19

Datum:

----------------------------------------------------------------------------------------------------------------------------------------------------

OBRAZLOŽITEV

Odlok o ustanovitvi javnega vzgojno-izobraževalnega zavoda Glasbena šola Karol Pahor Ptuj je mestni svet sprejel na 35. redni seji, dne 28. 11. 2005. Kasneje sta bili sprejeti še spremembi in dopolnitvi odloka, ki sta bili objavljeni v Uradnem listu Republike Slovenije, št. 12/12 in 137/22.

Spremeni se naziv zavoda tako, da se doda beseda baletna (Glasbena in baletna šola Karol Pahor Ptuj). Zavod že od leta 2003, polnih 20 let, izvaja programe za baletne pripravnice in baleta. Ker sta obe zvrsti umetnosti ločeni po svoji dejavnosti je prav, da se to odraža v imenu zavoda kot je to primer pri ostalih glasbenih šolah v Sloveniji.

Nadalje se spremeni lokacija sedeža zavoda, kjer bo delovala uprava zavoda, in sicer iz Dravske ulice 11 na Raičevo ulico 12, zaradi bistveno boljših pogojev dela. S predhodnim soglasjem ustanovitelja(ev) postane lokacija na Dravski ulici 11 podružnica (2. člen).

Posledično se spremeni polni naslov zavoda v žigu, ki ga zavod uporablja za svoje dejavnosti (5. člen).

Glavni razlog za spremembe oziroma dopolnitve je vezan na način opravljanje tržne dejavnosti ter na njeno uskladitev s 119.a in 119.b členom Pravilnika o postopkih za izvrševanje proračuna Republike Slovenije (nov 12.a člen). V povezavi s tem se spreminja tudi 15. člen odloka, ki svetu zavoda kot organu odločanja nalaga, da najmanj enkrat letno sprejme cenik tržnih dejavnosti. Tržna cena mora biti sprejeta na podlagi kalkulacije cene skladno z veljavno zakonodajo.

Drug razlog za spremembe oziroma dopolnitve ustanovitvenega akta Glasbena šola Karol Pahor Ptuj je uskladitev akta o ustanovitvi z Zakonom o spremembah in dopolnitvah Zakona o organizaciji in financiranju vzgoje in izobraževanja (Uradni list RS, št. 105/22, v nadaljevanju besedila: ZZNŠPP), ki je pričel veljati julija 2022. Glavni namen zakona je zmanjšanje neenakosti in škodljivih posegov politike ter zagotavljanje spoštovanja pravne države z zagotavljanjem dveh dodatnih članov predstavnika delavcev svetov zavoda v osnovnih šolah, glasbenih šolah in vrtcih. Glede na nov ZZNŠPP je potrebno spremeniti 14. člen odloka, ki določa sestavo sveta zavoda šole in voljene predstavnike delavcev šole.

Spremeniti in dopolniti je bilo potrebno tudi 28. člen odloka, kjer se nadomesti in uskladi napačno zavedena nepremičnina parc. št. 1272, s parc. št. 1271/1. V najem se doda še nepremičnina parc. št. 996/7, k.o. 400-Ptuj, v velikosti 1701 m2, ki je bila izvzeta iz upravljanja Vrtca Ptuj (Enota Narcisa) in jo je šola pridobila ob selitvi na naslov Raičeva 12, Ptuj.

Pripravil:

Damijan Plajnšek

|  |  |  |
| --- | --- | --- |
|  |  |  |